kardosdrur/scandi-wiki huggingface dataset:
Biogødning

Biogødning er det spildevandsslam fra rensningsanlæg, som overholder de danske grænseværdier på miljøområdet, og derfor kan recirkuleres som gødning på markerne.

Hvad indeholder biogødning 
Biogødning har ofte et tørstofindhold på mellem 15 og 30%. Hovedparten af tørstoffet består af organisk materiale, som har bidraget til at rense vandet på rensningsanlægget. Der ud over indeholder biogødning en række næringsstoffer f.eks. kvælstof, fosfor, kalium, svovl og en række mikronæringsstoffer.

Organisk materiale har positiv effekt på jordstrukturen 
Det organiske materiale har en god strukturforbedrende effekt i jorden og er med til at give en mere dyrkningssikker jord. En jord med et højt indhold af organisk materiale har følgende karakteristika: 

 Er god til at tilbageholde næringsstoffer, således at risikoen for udvaskning bliver mindre 
 Giver et bedre luftskifte, således at rødderne har mere optimale vækstbetingelser
 Bedre til at fastholde vandet, således at planterne ikke bliver tørkeplagede i tørre perioder om sommeren
 Hurtigere kan ”suge” store nedbørsmængder i forbindelse med skybrud, hvorved der ikke sker erosion
 Nedsætter gnidningsmodstanden i jorden, således at forbruget af brændstof i forbindelse med jordbearbejdningen reduceres

Gødningsværdi 
Biogødning indeholder relativ meget fosfor og kvælstof, som er nødvendige næringsstoffer, for at planter kan vokse. Der ud over indeholder biogødning mindre mængder kalium, svovl og en række mikronæringsstoffer, som ligeledes er en naturlig del af biogødningen. Biogødning kan derfor erstatte industrielt fremstillet kunstgødning, hvorved der spares ressourcer.

Kontrol af biogødning 
I forbindelse med udbringningen af biogødning har en række myndigheder godkendt brugen af produktet som gødning:

 NaturErhvervstyrelsen har fastlagt retningslinjer for analyse af biogødningen
 Miljøstyrelsen har fastsat krav til behandling, grænseværdier og håndtering af biogødning
 Modtagerkommunen har fået info om udbringningen og vurderer, om biogødningen lever op til kravene
 Forsyning indberetter mængder til NaturErhvervstyrelsen
 Modtager indberetter mængder til NaturErhvervstyrelsen via sit gødningsregnskab

Læs mere 
 Videnssyntese og factsheets om: Genanvendelse af spildevandsslam og anden affaldsbiomasse til jordbrugsformål. Institut for Jordbrug og Økologi, Københavns Universitet 
 Projekt Crucial. Københavns Universitet
 Slamspridning på åkermark, HUSHÅLLNINGSSÄLLSKAPENS RAPPORTSERIE 17, 2015

Kilder 

Landbrug
Christophe Guérin

Christophe Guérin (født 1758 i Strassburg, død 1831 sammesteds) var en fransk kobberstikker. Han var bror til Jean-Urbain Guérin.

Guérin, der var elev af Friedrich Müller, blev professor i tegning og konservator ved Strassburgs museum. Han har udført en talrig række stik med gravstik og i punktermanér: Cagliostro (1781), La Fayette og Custine (1793), af hovedblade: Englen med Tobias efter Rafael, Amor afvæbnet af Venus og Magdalena efter Correggio, Musernes dans efter Giulio Romano samt de patriotiske blade: Erindring fra 1791, Liberté-Égalité og andet, kobberstiksamlingen i København har af Guérin et par blade.

Kilder 

 

Kobberstikkere fra Frankrig
Franskmænd i 1700-tallet
Franskmænd i 1800-tallet
Personer fra Strasbourg
Jean-Urbain Guérin

Jean-Urbain Guérin (født 1760 i Strassburg, død 1836 i Épernay) var en fransk miniaturmaler. Han var bror til Christophe Guérin. 

Guérin blev uddannet i Paris og vandt der Marie Antoinettes beskyttelse. Han blev landflygtig i revolutionsårene (stod 1792 ved Nationalgarden), vendte tilbage til hovedstaden under konsulatet, var velset af Bonaparte og blev senere udnævnt til konservator for Strassburgs museum. Han har udført mange dygtige miniaturportrætter (blandt andet Kléber 1798, Louvre; Napoleon; Bernadotte).

Kilder 

  

Miniaturmalere
Malere fra Frankrig
Franskmænd i 1700-tallet
Franskmænd i 1800-tallet
Personer fra Strasbourg
Gilles Guérin

Gilles Guérin (født 1611 i Paris, død 26. februar 1678 sammesteds) var en fransk billedhugger.

Han udførte mange dekorative arbejder for Louvre og Versailles, for privatbygninger (Chateau de Maisons) og kirker og vandt især ry ved sine reliefportrætter (René Descartes i Saint-Étienne-du-Mont). Han blev medlem af Akademiet (på Vierge og Atlas) og virkede til sin død som professor ved Akademiet i Paris. To af hans mest ansete gravmonumenter, over hertugen af Vieuville (1652) og hans hustru (1663), kom til Louvre.

Kilder 

 

Billedhuggere fra Frankrig
Professorer fra Frankrig
Franskmænd i 1600-tallet
Personer fra Paris
Medlemmer af Académie royale de peinture et de sculpture
Alphonse Guérin

Alphonse François Marie Guérin (født 9. august 1817 i Ploërmel, Morbihan, død 21. februar 1895 i Paris) var en fransk kirurg.
 
Guérin studerede i Paris, blev interne 1840, anatomisk assistent 1843, tog doktorgraden 1847 med en afhandling De la fièvre purulente. Han var derefter prosektor 1849—53 og hospitalskirurg 1850 og blev overkirurg ved Saint-Louis 1863 og ved Hôtel-Dieu 1872. Han skrev Mémoire sur les rétrécissements de l'urèthre (1857), og den senere ofte udgivne Traité de chirurgie opératoire (1855), Maladies des organes génito-externes de la femme (1864). Guérins berømmelse skyldes blandt andet hans teori om septikæmiens genese ved levende småorganismer i luften, en doktrin, som han oprindelig var kommet ind på i sin these, i hvilken han hævdede, at en miasmatisk forgiftning var årsagen til en purulent infektion. I 1870, da hospitalerne var overfyldte med sårede, slog den uhyre dødelighed blandt de opererede ham, og Guérin mente da, at miasmerne kunne være lignende smålegemer, som de, Pasteur havde påvist i luften, og for at undgå dem, indførte han, med held, en forbinding med vat. Han fremlagde 1878 denne opfindelse, et af de første stadier af den moderne vatforbinding, i Akademiet, af hvilket han var blevet medlem 1868, og hvis præsident han var fra 1881. Metoden skildrede han i Du pansement ouaté et de son application à la thérapeutique chirurgicale (1885).

Kilder 

 

Kirurger
Læger fra Frankrig
Franskmænd i 1800-tallet
Félix Édouard Guérin-Méneville

Félix Édouard Guérin-Mèneville (født 12. oktober 1799 i Toulon, død 26. januar 1874 i Paris) var en fransk naturforsker. 

Han er navnlig bekendt for sine undersøgelser over silkeormene, specielt for sit arbejde: Guide de l'éleveur de vers à soie (1856). Blandt hans øvrige publikationer må fremhæves Iconographie du règne animal de Cuvier (7 bind 1830—44), Genera des insectes (1831—35) og Species et iconographie générique des animaux articulés (1843). 1831—58 var han redaktør af tidsskriftet Magazin de Zoologie, d'Anatomie comparée et de Paléontologie.

Kilder 

  

Zoologer fra Frankrig
Franskmænd i 1800-tallet
Personer fra Toulon
Joaquim Pedro de Oliveira Martins

Joaquim Pedro de Oliveira Martins (født 30. april 1845 i Lissabon, død 24. august 1894 sammesteds) var en portugisisk statsmand og forfatter. 

Martins var i begyndelsen radikal, men sluttede sig senere til regeringspartiet og var finansminister 1891—92, hvorpå han trak sig tilbage til privatlivet. Martins debuterede i litteraturen med romanen Phebus Moniz (1870) og en dityrambe over Camões, Os Lusiadas (1872). Blandt hans mest yndede værker kan nævnes: Historia de Portugal (1879), O Brazil e as colonias portuguezas (1880), Portugal contemporaneo (1883), A vida de Nunalvares (1892) samt Portugal nos Mares (1892). Skrifter af mere almindeligt indhold er: O Hellenismo e a civilisação christãa, Historia da republica romana og Historia da civilisação iberica. Martins har desuden skrevet en række populærvidenskabelige værker, af hvilke de vigtigste er: Elementos de anthropologia, As raças humanas e a civilisação primitiva, Systema dos mythos religiosos samt Quadro das instituições primitivas.

Kilder 

 

Finansministre
Politikere fra Portugal
Romanforfattere fra Portugal
Faglitterære forfattere fra Portugal
Friedrich Müller

Friedrich (von) Müller henviser til:

 Friedrich Müller (forfatter) (1749–1825) – tysk kunstner og digter
 Friedrich Müller (sprogforsker) (1834–1898) – østrigsk filolog
 Friedrich Müller (klassisk filolog) (1900–1975) – tysk klassisk filolog
 Friedrich Müller (jurist) (født 1938) – tysk retslærd og lyriker
 Friedrich von Müller (politiker) (1779–1849) – tysk statsmand
 Friedrich von Müller (general) (1822–1892) – østrigsk general
 Friedrich von Müller (mediciner) (1858–1941) – tysk mediciner
 Friedrich Christoph Müller (1751–1808) – tysk teolog og kartograf
 Friedrich Konrad Müller (1823–1881) – tysk digter, journalist og læge
 Friedrich Max Müller (1823–1900) – tysk indolog
 Friedrich-Wilhelm Müller (1897–1947) – tysk general
 Friedrich Wilhelm Karl Müller (1863–1930) – tysk orientalist
Restudy

Restudy er en samling af videoundervisning til grundskole- og gymnasieniveau. Idéen bygger på Søren Svinth Vandels firma Restudy, som han i 2009 startede op, da han mente, at der manglede undervisningsmetoder, der dels kunne give elever mulighed for at lære i eget tempo og dels kunne være lektiehjælp. Til grundskolen har Restudy produceret mere en 1150 film om mere end 6500 emner. Til gymnasiet har Restudy produceret mere end 1500 film til mere end 8600 emner. 

Filmene kan enten bruges i forbindelse med flipped classroom eller ekstra træning i forbindelse med eksamenslæsning. I den forbindelse kan materialet anvendes til repetition af et emne. Filmene har tilhørende quizzer, så brugerne selv kan teste, om de har forstået emnet. Materialet kan ligeledes anvendes til undervisningsdifferentiering. 

Restudy er ejet af MentorDanmark og Gyldendal.

Restudy Community
Restudy community er en del af restudy-platformen, hvor det er muligt at stille andre brugere faglige spørgsmål og dele noter. Mere end 100.000 studerende er i dag en del af Restudy community.

Referencer

Eksterne henvisninger
Restudy.dk 

Læringsnetsteder
Björn Þórðarson

Björn Þórðarson (født 6. februar 1879, død 25. oktober 1963) var en islandsk jurist, der var Islands statsminister fra 16. december 1942 til 21. oktober 1944 som leder af den såkaldte "utanþings stjórninn" ("udentingsregering"); en regering af politikere, eksperter og embedsmænd, som Islands regent Sveinn Björnsson nedsatte for at føre det amerikanskbesatte Island gennem 2. Verdenskrig. Udover statsministerposten varetog Björn Þórðarson en række andre ministerier i regeringen. Efter sin afgang som statsminister involverede han sig aldrig siden i politik.

Han studerede jura ved Københavns Universitet samtidig med senere statsminister Einar Arnórsson og Sveinn Björnsson, og kendte dem begge personligt. Han blev cand.jur. i 1906 og tog doktorgraden i 1926 fra Islands Universitet på en retshistorisk afhandling med titlen "Refsivist á Íslandi 1761-1925".

Björn Þórðarson stillede op til Altinget for Fremskridtspartiet i Borgarfjarðarsýsla i 1927, men tabte valget til Pétri Ottesen.

Statsminister og løsrivelse fra Danmark 
Forholdet til Danmark og samarbejdet med den amerikanske besættelsesmagt var de to dominerende temaer for regeringen. I spørgsmålet om forholdet til Danmark efter udløbet af den dansk-islandske forbundstraktat i slutningen af 1943 var Björn Þórðarson tilhænger af at opsige forbindelsen til det danske rige ved hjælp af aftaler, og ikke ved ensidig islandsk løsrivelse. Efter overvældende flertal ved en folkeafstemning erklærede Island sig dog for en uafhængig republik 17. juni 1944 med Sveinn Björnsson som første præsident.

Island var helt afhængigt af USA, og regeringen strakte sig langt for at imødekomme amerikanernes ønsker. Björn Þórðarsons regering blev populært kaldet Coca Cola-regeringen, da to af hans ministre i 1943 blev franchisetagere for amerikanske virksomheder: udenrigs- og industriminister Vilhjálmur Þór fra Fremskridtspartiet for ESSO, og finansminister Björn Ólafsson som distributør af Coca Cola i Island.

Ministerposter 
 Stats-, sundheds- og kirkeminister 1942-1944
 Socialminister 1943-1944
 Justits- og undervisningsminister 1944

Eksterne henvisninger 
 Alþingi.is - Björn Þórðarson

Statsministre fra Island
Jurister fra Island
Septikæmi

Septikæmi er et begreb der hører hjemme i medicinhistorien.

Derved har man oprindelig tænkt på optagelse i blodet af ildelugtende, forrådnede stoffer, der under forrådnelsesbakteriers tilstedeværelse kan dannes i de i sår afsondrede sekreter. Forgiftning ved disse stoffers opsugning i blodet er kaldet septikæmi, populært blodforgiftning. Nu ved man dog, at det farlige ved denne tlstand i første linje er optagelse i blodet af patogene bakterier fra såret, der ikke er identiske med de forholdsvis uskadelige forrådnelsesbakterier; oftest drejer det sig om streptokokker. Man kan således i virkeligheden ikke opretholde en adskillelse mellem septikæmi og sepsis.

Kilder 

 

Medicinhistorie
STIB

STIB (Bruxelles Interkommunale Transport Selskab) (; ) er det lokale offentlige transportselskab i Bruxelles, Belgien. Det refereres som regel til som dobbeltforkortelsen STIB-MIVB, eller dets franske forkortelse, STIB.

Selskabet er ansvarlig for Bruxelles metro, Bruxelles sporvogne og Bruxelles busser, forbindelse til De Lijn netværket i Flandern og TEC netværket i Vallonien.

Historie og virksomhed 
Selskabet er grundlagt i 1954, STIB har 6 metrolinier (39 km), 15 sporvognslinier (128,3 km) og 51 busruter (348,8 km). Det dækker de 19 kommuner i Bruxelles hovedstadsregion enkelte ruter strækker sig til naboregionerne. 329 millioner rejser blev foretaget i 2011, en stigning på 5,6% i forhold til året før. Passagertallet er steget skarpt i de sidste år. Selskabet regner med 400 millioner passagerer i 2016.

22. Marts 2016 blev metroen udsat for et bombeangreb.

References 

Transportvirksomheder fra Belgien
VM i curling 1981 (kvinder)

Verdensmesterskabet i curling for kvinder 1981 var det tredje VM i curling for kvinder. Mesterskabet blev arrangeret af World Curling Federation og (ligesom de to første mesterskaber) afviklet i arenaen Perth Ice Rink i Perth, Skotland i perioden 16. - 21. marts 1981. 

Mesterskabet blev vundet af Sveriges hold under ledelse af Elisabath Högström, som i finalen besejrede Canada med 7−2, og som dermed vandt verdensmesterskabet for kvinder for første gang. Det var tredje år i træk, at svenskerne var i finalen.

Danmark blev repræsenteret af et hold fra Hvidovre Curling Club med Marianne Qvist som skipper, som endte på femtepladsen efter fem sejre og fire nederlag.

Hold 

Mesterskabet havde deltagelse af 10 hold: Otte fra Europa og to fra Nordamerika:

Resultater 

De ti deltagende hold spillede først et grundspil alle-mod-alle, hvilket gav ni kampe til hvert hold. De fire bedste hold efter grundspillet gik videre til slutspillet om medaljer.

Grundspil 

De elleve hold spillede en enkeltturnering alle-mod-alle, hvilket gav ti kampe til hvert hold. De fire bedste hold i grundspillet gik videre til slutspillet.

Slutspil 

De fire bedste hold fra grundspillet spillede i slutspillet om medaljer.

Samlet rangering

Kilder / eksterne henvisninger 
Word Curling Federation - Results & Statistics - World Curling Championships 1981 - Women

Noter 

1981 (Kvinder)
Sport i 1981
Perth (Skotland)
Curling i Storbritannien
Vannaröd slot

Vannaröd slot er et svensk slot i Norra Mellby sogn i Hässleholm kommune i Skåne. Det ligger i landsbyen Sösdala, cirka 17 km syd for Hässleholm. Slottet blev opført i 1890 som en kopi af et skotsk slot. Det er i dag restaurant.

Historie 
Slottet blev opført af Christian Barnekow (død 1916). Han var i 1886 blevet gift med skotten Agnes Sofia Montgomery. Han lod slottet opføre som en kopi af hustruens forældres hjem. Efter hans død arvede nevøen Ernst Barnekow (død 1932) slottet. Ernst Barnekow var i en periode gift med whiskymagnaten Johnny Walkers sønnedatter, Connie. 

Efter yderligere ejerskifter blev slottet i 1952 købt af Sösdala Forsamlingshusforening, og det er senere blevet restaurant.

Eksterne henvisninger 
 Officiel hjemmeside 

Slotte i Skåne
Godefroid Guffens

Godefroid Égide Guffens (født 22. juli 1823 i Hasselt, Limburg, død 11. juli 1901 i Schaerbeek, Bryssel) var en belgisk historiemaler.

Uddannet under Nicaise de Keyser, i Italien stærkt optaget af Michelangelos og Rafaels kunst, i Tyskland nøje knyttet til den strømning, der betegnes ved navne som Cornelius og Overbeck, stod Guffens udrustet til de betydelige monumentale opgaver, der blev ham overdragne sammen med studiefællen Swerts. Med ham indgik han et uopløseligt arbejdsfællesskab (indtil Swerts' afrejse 1874) og udgav han Souvenirs d’un voyage artistique en Allemagne (Antwerpen 1858), særlig handlende om Münchens historiemaleri, hvis kunstprincipper de gennem deres egne arbejder søgte omplantede på belgisk grund. I kirken S. Nicolas ved Antwerpen fremstillede de blandt andet Marias 7 lidelser (1855—70), i Antwerpens Børs handelens historie (disse billeder brændte, kun kartonerne er bevarede), i Georgskirken i Antwerpen — deres hovedværk — en billedcyklus fra Kristi liv (1859—71), i rådhuset i Ypern, i en billedsuite, scener fra den flanderske historie (1869) og så videre. Andre bidrag til Belgiens monumentalmaleri bar Guffens leveret i arbejder som: 14 billeder med stationerne under gangen til Golgatha (jesuiterkollegiet i Antwerpen), Balduin af Flandern drager på korstog (1873—75, domssalen i Courtrais rådhus), udsmykningen af dåbskapellet i St-Quintins-kirken i Hasselt (1875), af koret i Josefs-kirken i Löwen (1881) og af festsalen i Hotel de Schild i Antwerpen. Desuden har Guffens malet populære staffelibilleder, blandt andet Blanche de Felzenstein, Episode fra Pompejis undergang, Araber med sin hustru, Lucretia, Rouget de Lisle synger for første gang marseillaisen (museet i Philadelphia), Margrete af Østrig modtager et persiskt gesandtskab, Hjemvenden fra Kristi gravlæggelse (Rudolfinum i Prag) samt mange portrætter.

Kilder 

 

Historiemalere
Portrætmalere
Malere fra Belgien
VM i curling 1982 (kvinder)

Verdensmesterskabet i curling for kvinder 1983 var det fjerde VM i curling for kvinder. Mesterskabet blev arrangeret af World Curling Federation og afviklet i arenaen Patinoire des Vernets i Genève, Schweiz i perioden 22. - 27. marts 1982. Det var første gang, at mesterskabet ikke blev afholdt i Perth, Skotland.

Mesterskabet blev vundet af Danmarks hold under ledelse af Marianne Qvist, som i finalen besejrede Sverige med 8−7, og som dermed vandt VM-medaljer for første gang. Det var til gengæld fjerde år i træk, at svenskerne var i finalen.

Hold 

Mesterskabet havde deltagelse af 10 hold: Otte fra Europa og to fra Nordamerika:

Resultater 

De ti deltagende hold spillede først et grundspil alle-mod-alle, hvilket gav ni kampe til hvert hold. De fire bedste hold efter grundspillet gik videre til slutspillet om medaljer.

Grundspil 

De elleve hold spillede en enkeltturnering alle-mod-alle, hvilket gav ti kampe til hvert hold. De fire bedste hold i grundspillet gik videre til slutspillet.

Slutspil 

De fire bedste hold fra grundspillet spillede i slutspillet om medaljer.

Samlet rangering

Kilder / eksterne henvisninger 
Word Curling Federation - Results & Statistics - World Curling Championships 1982 - Women

Noter 

1982 (Kvinder)
Sport i 1982
Curling i Schweiz
Sport i Genève
Magnús Guðmundsson

Magnús Guðmundsson (født 6. februar 1879, død 28. november 1937) var en islandsk jurist og politiker, der fra 23. juni til 8. juli 1926 var fungerende statsminister på Island.

Han tog studentereksamen fra latinskolen i Reykjavík 1902 og juridisk embedseksamen fra Københavns Universitet 1907.

Politisk karriere 
Guðmundsson var medlem af Altinget for valgkredsen i det nordvestlige Island fra 1916 til sin død i 1937. Han blev oprindeligt valg som uafhængig, tilsluttede sig en alliance af partiløse kaldet Utanflokkabandalagið, gik derefter ind i Sparnaðarbandalagið og senere det første Borgerpartiet (Borgaraflokkurinn eldri). Han var finansminister 1920-22 og erhvervsminister 1924-27. I 1924 var han med til at stifte Det Konservative Parti 1924-29 og medgrundlægger af dettes efterfølger Selvstændighedspartiet i 1929. Han blev justitsminister i den første regering partiet indgik i.

Gudmundsson blev afskediget som justitsminister i 1932 og sigtet for økonomiske uregelmæssigheder i forbindelse med en konkursbehandling, men blev senere frikendt, og genindtrådte derefter i embedet.

Ministerposter 
 Finansminister 1920-22
 Erhvervsminister 1924-27
 Justitsminister 1932 og 1932-34

Formandsposter 
 1. næstformand for Altingets nederste afdeling 1918-20 og 1924
 1. næstformand for det samlede Alting 1937

Familie 
Han var søn af Guðmundur Þorsteinsson (1847—1931), bonde i Rútsstöðum, og dennes hustru Björg Magnúsdóttir (1849—1920). Den 12. oktober 1907 giftede han sig med Soffíu Bogadóttur (1878—1948). De blev forældre til Boga Smith, Björgu og Þóru.

Kilder 
 althingi.is: Magnús Guðmundsson (islandsk) 

Jurister fra Island
Statsministre fra Island
Ministre fra Island
Portræt af en ung pige

Portræt af en ung pige er titlen på en række kunstværker, heriblandt:

 Portræt af en ung pige (Christus), et maleri af Petrus Christus
 Portræt af en ung pige (Anderson), et maleri af Sophie Gengembre Anderson
 Portræt af en ung pige (Chase), et maleri af William Merritt Chase
 Portræt af en ung pige (Henner), et maleri af Jean-Jacques Henner
 Portræt af en ung pige (Kendrick), et maleri af Emma Eleonora Kendrick
VM i curling 1983 (kvinder)

Verdensmesterskabet i curling for kvinder 1983 var det femte VM i curling for kvinder. Mesterskabet blev arrangeret af World Curling Federation og afviklet i Moose Jaw Civic Centre i Moose Jaw, Saskatchewan, Canada i perioden 3. - 9. april 1983. Canada var vært for mesterskabet for første gang, og det var også første gang at mesterskabet blev afholdt uden for Europa.

Mesterskabet blev vundet af Schweiz' hold bestående af skipper Erika Müller, Barbara Meyer, Barbara Meier og Cristina Lestander, som i finalen besejrede Norges hold anført af skipper Eva Vanvik med 18-3, og dermed vandt Schweiz verdensmesterskabet for anden gang. Første gang schweizerne vandt VM var ved det allerførste mesterskab i 1979. Norge var til gengæld i VM-finalen for første gang, og derfor var sølvmedaljerne deres første VM-medaljer.

Danmark blev repræsenteret af et hold fra Hvidovre Curling Club under ledelse af Jane Bidstrup, som endte på syvendepladsen efter at have opnået fire sejre og fem nederlag.

Hold 

Mesterskabet havde deltagelse af 10 hold: Otte fra Europa og to fra Nordamerika:

Resultater 

De ti deltagende hold spillede først et grundspil alle-mod-alle, hvilket gav ni kampe til hvert hold. De fire bedste hold efter grundspillet gik videre til slutspillet om medaljer.

Grundspil 

De ti hold spillede en enkeltturnering alle-mod-alle, hvilket gav ni kampe til hvert hold. De fire bedste hold i grundspillet gik videre til slutspillet.

Slutspil 

De fire bedste hold fra grundspillet spillede i slutspillet om medaljer.

Samlet rangering

Kilder / eksterne henvisninger 
Word Curling Federation - Results & Statistics - World Curling Championships 1983 - Women

Noter 

1983 (Kvinder)
Sport i 1983
Curling i Canada
Sport i Moose Jaw